﻿ CALITATEA VIEŢII  PROFILUL FAMILIEI ROMÂNEŞTI CONTEMPORANE RALUCA POPESCU tudiul intenţionează să realizeze profilul actual al familiei româneşti. În prima parte este realizată o analiza comparativă S la nivel european a indicatorilor statistici de nivel macrosocial, pe baza datelor Eurostat, pentru a evidenţia principalele tendinţe în comportamentele nupţiale şi reproductive din România şi modelul de familie dominant. În partea a doua sunt analizate date de anchetă pentru a explora stilurile de viaţă familială din România şi percepţiile indivizilor cu privire la familie şi viaţa în cuplu. Printre aspectele dezbătute se numără: aprecierea calităţii vieţii de familie, întemeierea familiei, condiţiile percepute drept cele mai importante pentru o căsnicie fericită şi motivele de divorţ, calitatea relaţiei de cuplu, principalele probleme în cuplu şi cauzele care le determină, diviziunea rolurilor casnice şi luarea deciziilor în familie, comportamentele şi atitudinile faţă de sexualitate. Prelucrările au fost realizate pe bazele de date „Diagnoza calităţii vieţii” 1990–1999, 2003, 2006 (ICCV), Barometrul de opinie publică „Viaţa în cuplu”, 2007 (Fundaţia Soros), „Viaţa de familie”, 2008 (Fundaţia Soros). Cuvinte-cheie: familie, valori, comportament demografic, calitatea vieţii. SCHIMBĂRI ÎN SFERA FAMILIEI, ÎN SOCIETATEA CONTEMPORANĂ Fără a-şi diminua importanţa ca instituţie socială, familia nu mai reprezintă o instituţie conservatoare, ci una tot mai adaptată transformărilor de la nivelul societăţii, democratică şi deschisă. Familia este tot mai integrată în dinamica societăţii, tot mai mult condiţionată de schimbările economice şi sociale, influenţând, la rândul ei, evoluţia de ansamblu. Schimbările din ultimele decenii din societatea occidentală au născut ideea că ne aflăm în faţa unei noi civilizaţii, diferită de cea industrială şi denumită postindustrială, postmodernă, a doua modernitate sau modernitate reflexivă (Beck, 1995), modernitate târzie, înaltă, radicalizată (Giddens, 1990), modernitate lichidă (Bauman, 2000). Instituţiile care se dezvoltaseră încă din modernitate au continuat să preia tot mai mult din funcţiile care odinioară erau asigurate de familia tradiţională: educativă, economică, culturală, chiar şi cea de solidaritate. Dezvoltarea sferei serviciilor a promovat activitatea femeilor în Adresa de contact a autorului: Raluca Popescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: ralucut@gmail.com. CALITATEA VIEŢII, XXI, nr. 1–2, 2010, p. 5–28 6 RALUCA POPESCU 2 afara domiciliului şi a favorizat emanciparea femeii atât în plan social cât şi familial. Individualizarea, independenţa economică şi autonomia personală au determinat indivizii şi în special femeia să fie tot mai puţin dispuşi să se sacrifice pentru unitatea familiei. Femeile au continuat să se afirme şi să îşi dovedească competenţele pe piaţa muncii, să militeze pentru egalitatea între sexe şi să infirme „mitul superiorităţii capitalului intelectual al bărbaţilor” (Vlăsceanu, 2007: 189). Angajarea femeilor pe piaţa muncii a contribuit la o reevaluare a rolurilor de gen, dar şi la o colaborare economică din perspective egale între bărbaţi şi femei. Sub aspectul calităţii relaţiilor din familie a apărut o mutaţie considerată fundamentală: relaţia pură (Giddens, 2000), o relaţie care există prin ea însăşi, fără constrângeri exterioare. Tipul relaţiei pure nu se rezumă doar la relaţiile de dragoste, ci este valabil şi pentru celelalte: părinţi – copii, rude, prieteni. Apar strategiile alternative de creştere a copilului, în care calitatea relaţiei este pe primul plan, şi care se fundează pe sensibilitate şi înţelegere reciprocă, intimitatea înlocuind autoritatea părintească. Părinţii sunt mai degrabă „prietenii” copilului, ocrotitorii, confidenţii şi sfătuitorii lui. Prietenii devin la fel de importanţi ca rudele, un fel de „familie pe care ţi-o creezi”, o „familie la alegere” (Hardyment, 2000: 87). Pe lângă suportul afectiv şi emoţional, ei asigură legături cruciale cu lumea economică şi socială exterioară (Broderick, 1988: 298). Teza individualizării a lui Beck (1995) a fost invocată în explicarea acestor evoluţii în sfera familiei şi a relaţiilor intime. În prima etapă, modernitatea a fost o forţă eliberatoare pentru o minoritate, a descătuşat indivizii de structurile tradiţionale, dar i-a încătuşat în alte structuri. De exemplu, în modernitatea simplă, femeile au fost integrate în sistemul familial, fiindu-le atribuite roluri care le îndepărtau de piaţa muncii. A doua modernitate – modernitatea reflexivă – este rezultatul unui proces general de destructurare, fără să fie urmat de un alt proces de reconstrucţie structurală. În planul biografiei personale, aceasta înseamnă că indivizii sunt conduşi doar de alegerile lor libere. Indivizii experimentează de-a lungul vieţii mai multe aranjamente familiale, chiar de tipuri diferite, adaptabile în funcţie de context. Starea de diversitate şi de „tatonare” devine una permanentă, care nu se va finaliza într-un nou model al echilibrului familial. Vieţile indivizilor au devenit autonome, autoconstruite şi autoreflexive. „Mai mult ca niciodată, indivizii trebuie să se autosusţină, să-şi creeze biografia prin propriile lor mijloace” (Beck, Beck – Gernsheim, 2002: 2). Schimbarea, instabilitatea, diversitatea devin caracteristici ale vieţii cotidiene. Bauman vorbeşte despre „sindromul turistului” (Bauman, 2005), care ar caracteriza viaţa individului în contemporaneitate, confruntată cu instabilitate pe toate planurile: îşi schimbă frecvent locul de muncă, rezidenţa, prietenii, partenerul de viaţă, fiind un „turist” prin propria viaţă. Omul contemporan are faţă de propria viaţă detaşarea călătorului care se află într-un loc căruia nu îi aparţine. 3 PROFILUL FAMILIEI ROMÂNEŞTI CONTEMPORANE 7 Postmdernitatea familială „desemnează caracterul indecis al aranjamentelor de rudenie şi al relaţiilor de gen” (Stacey, 1990: 17). Familia traversează o perioadă contestabilă, nefiind posibil să fie caracterizată în termeni clari. Familia postmodernă nu desemnează un nou model de familie şi nici o nouă etapă de evoluţie a familiei, ci doar una în care însăşi ideea de evoluţie nu mai stă în picioare. „Provocând o ruptură în modelul evoluţionist al familiei din punct de vedere istoric, încorporând atât elemente noi, experimentale, cât şi nostalgice, familia postmodernă pendulează înainte şi înapoi într-un viitor nesigur, prinsă într-o uşă rotativă fără ieşire” (Stacey, 1990: 18). Mitul declinului sau al disoluţiei „familiei aşa cum o ştim” este vehiculat atât în discursul ştiinţific, cât şi în cel politic sau public, deşi datele demonstrează că motivele de îngrijorare sunt mai puţine: „cât va mai putea familia să rămână o instituţie fundamentală a societăţii româneşti, ale cărei rădăcini se află în fondul sănătos al acestui popor?” (Mitrofan, 1999: 477). Rezultatele analizelor pe date empirice din România, prezentate în continuare, susţin ideea că familia clasică rămâne şi de acum înainte cea mai răspândită şi cea mai puternic valorizată. Deşi familia românească a traversat o perioadă de schimbare în ultimele decenii, modificările au fost de natură mai mult expresivă: o familie în care deciziile sunt luate tot mai mult în comun, în care se negociază rolurile domestice, parentale, de cuplu, o familie mai liberă, mai bine conectată şi integrată în societate. Transformările esenţiale pe care le-a suferit familia românească pot fi reduse la modelul unei familii mai democratice în interior şi mai deschisă spre exterior. CARACTERISTICI DEMOGRAFICE Rata nupţialităţii în ţara noastră este printre cele mai ridicate la nivel european: 6,79 la mia de locuitori, în 2006. După cea mai scăzută valoare de 5,85 la mie atinsă în 2001, nupţialitatea se află într-o tendinţă ascendentă constantă în ultimii ani. Datele pentru 2007 indică o creştere spectaculoasă, plasând România pe primul loc în cadrul Uniunii Europene: 8,78 la mie (valoarea este la nivelul din anul 1990). Vârsta medie la prima căsătorie este printre cele mai scăzute din Europa, de 25,2 ani pentru femei şi 28,5 ani pentru bărbaţi în 2005. Divorţialitatea se caracterizează printr-o mare stabilitate în timp şi se situează la un nivel mediu în Europa: aproximativ 1,5 divorţuri la mia de locuitori. Durata medie a căsătoriei până la divorţ, la nivel european, este de 12 ani, iar în România de 10,5 ani. Fertilitatea este una dintre cele mai scăzute din Europa, la niveluri comparabile cu celelalte ţări foste socialiste. Vârsta medie la prima naştere în România este de 25 de ani, cu aproape 3 ani mai ridicată faţă de 1990, dar rămânând una dintre cele mai scăzute din Europa. 8 RALUCA POPESCU 4 Tabelul nr. 1 Tipuri de gospodării (% din totalul gospodăriilor familiale) Cupluri în Cupluri în Cuplu Cuplu Persoane Cupluri în Cupluri coabitare coabitare căsătorit căsătorit singure cu coabitare căsătorite cu copii fără copii fără copii cu copii copii Danemarca 8,6 65,5 34,9 30,6 19,6 11,7 7,9 Finlanda 12,6 65,2 29,9 35,3 17,5 10,6 6,9 Norvegia 14,0 68,6 28,9 39,7 16,6 6,3 10,4 Estonia 23,2 58,0 22,6 35,5 15,9 6,5 9,4 Marea Britanie 14,6 67,7 32,1 35,5 12,3 7,2 5,2 Olanda 15,1 72,3 28,4 43,9 9,9 5,5 4,4 Germania 9,3 78,7 39,5 39,2 9,0 6,3 2,7 Ungaria 15,1 71,6 27,4 44,2 8,9 4,4 4,4 Irlanda 16,4 74,6 19,7 54,9 8,4 5,2 3,2 Slovenia 16,4 70,0 18,2 51,8 7,4 2,2 5,2 Liechtenstein 10,6 80,9 29,4 51,5 6,8 4,8 2,0 Portugalia 10,6 79,7 26,9 52,8 5,9 2,2 3,6 România 11,7 73,6 25,8 47,8 5,5 2,3 3,2 Spania 13,1 78,4 23,3 55,1 4,8 2,5 2,3 Lituania 10,1 53,1 21,6 31,5 4,6 2,3 2,3 Bulgaria 8,8 65,6 26,5 39,1 4,6 1,8 2,8 Cehia 19,0 74,9 26,5 48,4 4,3 2,1 2,2 Italia 12,3 82,7 26,9 55,8 3,2 1,7 1,5 Grecia 11,4 82,5 28,0 54,5 2,5 1,7 0,8 Polonia 17,2 74,7 20,3 54,4 1,9 0,8 1,0 Slovacia 11,7 62,5 27,0 35,6 1,6 0,8 0,8 Cipru 7,0 88,1 27,8 60,2 1,4 1,2 0,2 Sursa: calculele pe date Eurostat, http://epp.eurostat.ec.europa.eu/portal/page?_pageid=0,1136184,0_ 45572595&_dad=portal&_schema=PORTAL. Trei sferturi dintre gospodăriile familiale din România cuprind cupluri căsătorite, o valoare ridicată între ţările europene. Cuplurile în coabitare deţin o pondere destul de scăzută, la distanţe mari de statele anglo-saxone, dar mai ridicată ca a multor ţări estice sau mediteraneene. Familiile monoparentale deţin o pondere medie în context european. Conform datelor de la Recensământul din 2002 (INS), dimensiunea medie a gospodăriei în România este de 2,92 persoane. Modelul familial cel mai răspândit este cel al cuplurilor cu un copil, peste jumătate dintre familii fiind de acest tip. Numărul mediu de copii pe familie este de 1,21 (1,71 pentru familiile cu copii). Familiile extinse, multigeneraţionale sunt destul de numeroase: reprezintă 7,3% din totalul gospodăriilor şi înregistrează un trend crescător. Faţă de 1992, ponderea lor în totalul gospodăriilor familiale a crescut de la 7,6% la 9,2%. 5 PROFILUL FAMILIEI ROMÂNEŞTI CONTEMPORANE 9 APRECIEREA CALITĂŢII VIEŢII DE FAMILIE Satisfacţia faţă de viaţa de familie este foarte ridicată în România şi relativ constantă în timp. Peste 85% din populaţie se declară mulţumită şi foarte mulţumită de viaţa de familie, categoriile celor nemulţumiţi şi foarte nemulţumiţi abia însumând 5% în fiecare an. Grafic 1 Evoluţia satisfacţiei faţă de viaţa de familie 100 80 60 40 20 0 1990 1991 1992 1993 1994 1995 1996 1997 1998 1999 2003 2006 Foarte mulţumitMulţumitNici nemulţumit, nici mulţumitNemulţumitFoarte nemulţumit Sursa: Diagnoza calităţii vieţii, 1990–1999, 2003, 2006. Ca model general, satisfacţia indivizilor este în creştere, în ultimii ani, cu excepţia celei legate de locul de muncă şi profesie (grafic 2). Comparativ cu celelalte sfere ale vieţii, viaţa de familie oferă cea mai mare mulţumire. Locul de muncă şi realizările din viaţă sunt celelalte domenii care oferă în mod constant o satisfacţie ridicată. Aflată într-o uşoară tendinţă descendentă în ultimii ani, satisfacţia faţă de locul de muncă a ajuns în 2006 să fie mai scăzută faţă de cea privind realizările din viaţă. După un uşor declin până la sfârşitul anilor 1990, mulţumirea faţă de petrecerea timpului liber şi veniturile personale, ca şi cele faţă de relaţiile dintre oameni în societate se află în creştere, în ultimii ani, însă la diferenţă considerabilă de primele aspecte comentate. 10 RALUCA POPESCU 6 Grafic 2 Evoluţia satisfacţiei faţă de diferite sfere ale vieţii (%) 100 90 80 70 60 50 40 30 20 10 0 1990 1995 1999 2003 2006 Viaţa de familieRealizările din viaţă Locul de muncăModul de petrecere a timpului liber Relaţiile dintre oameni în societateVeniturile personale Sursa: Diagnoza calităţii vieţii (ICCV), 1990, 1995, 1999, 2003, 2006. Paternul unei satisfacţii constant ridicate se conservă şi în cazul relaţiilor de familie, aproximativ 90% dintre subiecţi apreciindu-le drept bune şi foarte bune, cu o mare stabilitate în timp. Locuinţa este, în general, apreciată pozitiv (aproximativ două treimi o apreciază ca fiind bună şi foarte bună), totuşi, la diferenţe considerabile faţă de relaţiile din familie sau relaţiile cu vecinii. La polul opus se află veniturile familiei, de care majoritatea sunt nemulţumiţi, acesta fiind aspectul care oferă cea mai scăzută satisfacţie. Modelul satisfacţiei este, aşadar, unul în care relaţiile din interiorul familiei dar şi cele din exterior, cu vecinii, sunt „bune” şi „foarte bune”, în care locuinţa este, în general, „bună”, dacă nu, oricum, „satisfăcătoare”, dar în care veniturile familiei sunt mai degrabă apreciate drept „proaste” şi „foarte proaste”. 7 PROFILUL FAMILIEI ROMÂNEŞTI CONTEMPORANE 11 Grafic 3 Evoluţia satisfacţiei faţă de relaţiile din familie, comparativ cu cea faţă de alte domenii (%) 100 90 80 70 60 50 40 30 20 10 0 1991 1995 1999 2003 2006 Relaţiile d in familieRelaţiile cu v ecin ii d v s . Lo cu in ţa d v s .Ven itu rile familiei Sursa: Diagnoza calităţii vieţii (ICCV), 1990, 1995, 1999, 2003, 2006. Analize privind calitatea vieţii în România de tip longitudinal (Mărginean I., Bălaşa A., coord. 2002) arată că familia face parte din Clasa a II-a de calitate a 1 (calitate a vieţii înaltă), denumită simbolic „relaţii umane de vieţii percepute suport” şi reprezentând „suportul fundamental şi o valoare deosebit de importantă pentru români” (Mărginean, 2002, p. 68). ÎNTEMEIEREA FAMILIEI Pe ansamblu, cei mai mulţi şi-au cunoscut partenerul în vecinătate. Pentru cei din urban însă, cei mai importanţi sunt prietenii, vecinătatea fiind abia a doua sursă pe piaţa maritală. Locurile publice de socializare au, de asemenea, un rol important în alegerea partenerului (grafic 4). 1 Clasele au fost delimitate în funcţie de valorile-prag, rezultând şapte clase ierarhizate de calitate a vieţii percepute: I. calitate a vieţii foarte înaltă – privilegiile; II. calitate a vieţii înaltă – relaţii umane de suport; III. calitate a vieţii mediu înaltă – succesul profesional; IV. calitate a vieţii medie – timpul liber; V. precaritatea condiţiilor de viaţă mediu scăzută – patologie socială; VI. calitate a vieţii scăzută – supravieţuirea; VII. calitate a vieţii foarte scăzută (foarte nefavorabilă, foarte rea) – presiunea fiscală. 12 RALUCA POPESCU 8 Grafic 4 Surse ale cunoaşterii partenerului (%) 60% 51,6 50% 40% 36,2 30% 25,9 20,5 18,8 20% 13,3 14,9 13,2 13,9 11,8 11,5 11,8 9,9 9,6 7,4 7,0 10% 6,6 5,4 3,8 2,1 2,9 1,3 ,6 0% Pe Internet Altă PrinPrin rude Într-un loc La serviciu La şcoală Locuim în situaţie prietenipublic (bar, sau aceeaşi restaurant, facultate zonă sau discotecă) acelaşi sat urbanruraltotal Sursa: Barometrul de opinie publică, „Viaţa în cuplu” (Soros), 2007. Grafic 5 Vârsta medie la care….. (ani) ˘ , Sursa: Barometrul de opinie publică, „Viaţa în cuplu” (Soros), 2007. 9 PROFILUL FAMILIEI ROMÂNEŞTI CONTEMPORANE 13 Întemeierea propriei familii are loc în jurul vârstei de 22 ani, primul copil apărând după aproximativ un an şi jumătate (grafic 6). Femeile încep viaţa de familie mai devreme cu aproximativ trei ani, comparativ cu bărbaţii, confirmând menţinerea modelului cultural tradiţional. Populaţia din rural a intrat mai devreme cu aproximativ doi ani în ciclul vieţii familiale, diferenţele între bărbaţi şi femei sau pe categorii de vârstă în cadrul fiecărei categorii fiind aproximativ aceleaşi. Vârsta la căsătorie sau la naşterea primului copil este influenţată mai degrabă de sex, vârstă, educaţie şi mai puţin de tipul localităţii de rezidenţă. Se căsătoresc şi au copii mai târziu mai mult bărbaţii, generaţiile mai tinere şi cei cu studii superioare. De altfel, vârsta la care se termină şcoala sau la intrarea pe piaţa muncii sunt, de asemenea, mai ridicate la categoriile indicate. Modelul general este unul în care, după terminarea şcolii, majoritatea se 2 angajează , la scurt timp (mai puţin de doi ani) părăsesc casa părintească, după încă aproximativ doi ani de viaţă independentă se căsătoresc şi după alţi doi ani, în medie, au primul copil. În cazul celor cu studii superioare, părăsirea familiei părinteşti are loc mai devreme (odată cu intrarea la facultate), urmată la scurt timp de angajare, actul căsătoriei având loc la o vârstă mai înaintată, dar mai repede după terminarea şcolii (după aproximativ 1 an). ATITUDINI FAŢĂ DE CĂSĂTORIE ŞI DIVORŢ Atitudinea generală faţă de căsătorie a fost analizată prin: percepţia necesităţii căsătoriei şi a calităţii relaţiei, toleranţa faţă de forme alternative la căsătorie – atitudinea faţă de coabitarea premaritală şi nonmaritală, atitudinea faţă de părinţii singuri (familiile monoparentale) şi toleranţa faţă de divorţ (tabel 2). Deşi majoritatea respondenţilor nu consideră căsătoria necesară, totuşi oamenii căsătoriţi sunt priviţi ca fiind mai fericiţi. Acordul celor căsătoriţi este chiar mai mare, confirmând, astfel, ataşamentul pentru opţiunea pe care au făcut-o. Atitudinea faţă de coabitarea neoficializată este, mai degrabă, împărţită: aproximativ jumătate tolerează coabitarea premaritală sau nonmaritală. Cei căsătoriţi acceptă mai puţin acest stil de viaţă, însă diferenţele faţă de ansamblul populaţiei nu sunt mari. Familiile monoparentale sunt slab acceptate. Toleranţa faţă de divorţ este în schimb foarte ridicată. Deşi căsătoria nu este considerată necesară, ea este în continuare forma de familie valorizată pozitiv, prin care indivizii sunt mai fericiţi, celelalte – coabitarea informală şi în special familiile monoparentale – fiind mai slab tolerate. Cei 2 În funcţie de unele criterii sociodemografice, traiectoria este diferită – de exemplu, în cazul bărbaţilor, sau al celor cu studii medii şi superioare, vârsta medie la care au început să muncească este mai scăzută decât cea la care au terminat şcoala, faptul fiind explicabil prin angajarea pe piaţa muncii a bărbaţilor într-o mai mare măsură, comparativ cu femeile sau prin sistemele de învăţământ fără frecvenţă, la distanţă, sau angajarea cu timp parţial, fapt care dă posibilitatea desfăşurării celor două activităţi simultan. 14 RALUCA POPESCU 10 căsătoriţi întăresc opţiunea pe care şi-au asumat-o, fiind uşor mai intoleranţi, comparativ cu ansamblul populaţiei, faţă de coabitare sau faţă de familiile monoparentale. Divorţul este larg acceptat atât pe ansamblul populaţiei, cât şi de către cei căsătoriţi. Tabelul nr. 2 Atitudinea faţă de căsătorie Total populaţie Căsătoriţi Este mai bine să ai o căsătorie nereuşită decât să nu o ai deloc. 19,4% 19,9% Oamenii căsătoriţi sunt în general mai fericiţi decât cei necăsătoriţi. 69,8% 79,0% Este bine ca un cuplu care intenţionează să se căsătorească, să 56,0% 50,6% locuiască înainte împreună. Un cuplu poate trăi împreună fără intenţia de a se căsători. 50,1% 43,6% Un părinte singur poate creşte un copil la fel de bine ca un cuplu. 31,8% 25,2% Oamenii care vor să facă copii, ar trebui să se căsătorească. 82,1% 85,4% Un copil care trăieşte într-o familie în care părinţii nu se înţeleg, 85,0% 85,0% suferă mai mult decât dacă părinţii s-ar despărţi. Divorţul este cea mai bună soluţie dacă un cuplu nu reuşeşte să-şi 81,0% 79,7% rezolve problemele căsniciei. Sursa: „Viaţa de familie”, Soros, 2008. În privinţa condiţiilor pentru o căsătorie fericită, atât pe ansamblul populaţiei, cât şi la nivelul celor mai importante categorii sociodemografice, constatăm că pe primul loc se află iubirea, considerată esenţială pentru ca o căsătorie să fie fericită, la o diferenţă considerabilă de restul opţiunilor. Pentru mai mult de o treime din populaţia investigată reprezintă cel mai important lucru, iar peste jumătate dintre subiecţi au menţionat-o în primele două aspecte importante în succesul unei căsnicii. Celelalte lucruri importante sunt, în ordinea opţiunilor, încredere reciprocă, condiţii bune de locuit, sprijin şi respect reciproc, fidelitate, înţelegere reciprocă şi disponibilitate a banilor. Pe criterii sociodemografice, sexul nu reprezintă un criteriu de diferenţiere, atât în rândul femeilor, cât şi în rândul bărbaţilor păstrându-se aceeaşi ierarhizare. Nu există diferenţe semnificative statistic nici în funcţie de starea civilă sau de mediul de rezidenţă al respondentului. Fără a se schimba esenţial ordinea aspectelor analizate, pe categorii de vârstă pot fi remarcate modele uşor diferite, importanţa unui anumit aspect variind: fidelitatea înregistrează un procent relativ crescut, comparativ cu celelalte categorii la cei foarte tineri, până în 25 de ani, sprijinul reciproc la cei de 25–34 ani, condiţiile de locuit şi banii la populaţia matură şi vârstnică. Constatăm o scădere a importanţei acordate iubirii o dată cu înaintarea în vârstă, paralel cu creşterea importanţei solidarităţii celor doi parteneri, dar şi a resurselor materiale. Cu alte cuvinte tinerii, aflaţi la început de drum, sunt ataşaţi într-o mai mare măsură de modelul romantic în căsătorie, considerând că celelalte aspecte se vor rezolva de la 11 PROFILUL FAMILIEI ROMÂNEŞTI CONTEMPORANE 15 sine dacă există iubire, fidelitate şi încredere între parteneri, în timp ce maturii sau vârstnicii, în urma unei experienţe mai bogate, adoptă un model mai echilibrat, în care resursele materiale şi sprijinul reciproc (înţeles probabil nu numai ca sprijin afectiv şi moral, ci şi economic sau de îngrijire) sunt, de asemenea, importante. Tabelul nr. 3 Cea mai importantă condiţie pentru o căsătorie fericită (%) Vârsta Educaţie Elementară Total Medie (liceu, Superioară 18–24 25–34 35–54 55+ (mai puţin postliceală) (universitar) de liceu) Iubire 44,2 38,1 37,2 36,3 37,6 40,5 35,5 38,3 Condiţii bune 11,2 10,0 14,1 13,9 13,5 12,8 9,1 12,9 de locuit Sprijin 7,3 13,7 8,6 10,2 9,0 10,6 10,8 9,7 reciproc Încredere 8,5 8,5 6,7 9,3 7,6 8,6 10,2 8,2 reciprocă Fidelitate 10,6 6,7 7,7 5,2 6,3 8,0 9,7 7,1 Înţelegere 5,5 4,1 5,4 6,0 6,2 5,0 2,2 5,4 reciprocă Bani 5,5 3,7 7,4 4,2 6,6 3,6 4,3 5,4 Respect 3,0 5,2 3,2 5,3 3,9 4,4 5,4 4,2 reciproc Altceva 4,2 10,0 9,7 9,6 9,3 6,5 12,8 8,8 Sursa: Barometrul de opinie publică, Soros, 2007. Similaritatea profilului socio-demografic al partenerilor (aceeaşi etnie, poziţie socială, preferinţe comune, vârstă apropiată, aceeaşi credinţă religioasă, aceeaşi educaţie) nu reprezintă o condiţie necesară pentru o căsnicie fericită. A avea o gospodărie independentă, a nu locui împreună cu părinţii/ socrii este considerat, de asemenea, un aspect puţin important pentru succesul unei căsătorii. Interesant este că banii sunt menţionaţi şi în rândul celor mai puţin importante aspecte într-o relaţie. MOTIVE DE DIVORŢ Cele mai importante motive pentru ca partenerii să divorţeze, cumulând mai mult de jumătate dintre menţiuni, sunt, în ordine – violenţa, alcoolismul, infidelitatea şi încetarea iubirii. Violenţa este general acceptată ca motiv de divorţ (aproximativ 80%), la diferenţe destul de mari de alcoolism şi infidelitate, care întrunesc aproximativ două treimi dintre menţiuni. Interesant este că, deşi iubirea a 16 RALUCA POPESCU 12 fost menţionată drept cea mai importantă condiţie pentru o căsătorie fericită, absenţa ei nu determină o atitudine categorică, părerile fiind mai degrabă împărţite: 57% o consideră motiv de divorţ, 43% nu. Infidelitatea este mai des menţionată, considerându-se, probabil, că implică şi lipsa iubirii. Condiţiile imanente relaţiei, nepotrivirea de caracter şi nepotrivirea sexuală sunt considerate motive de divorţ numai de aproximativ o treime dintre subiecţi. Dificultăţile materiale, lipsa copiilor, neînţelegerile privind treburile casnice sau cu rudele nu sunt, pentru marea majoritate a persoanelor intervievate, motive de divorţ. Deşi, aşa cum am văzut anterior, toleranţa generală faţă de divorţ este ridicată, după motivele invocate putem considera că acesta este acceptat mai degrabă în situaţii extreme, excepţionale. Situaţiile justificabile pentru divorţ sunt problemele grave, nelegate intrinsec de relaţie, dar care afectează relaţia prin consecinţele lor. Violenţa şi alcoolismul reprezintă caracteristici mai degrabă individuale, care generează probleme, conducând la eşecul relaţiei. Infidelitatea este considerată, de asemenea, nejustificată şi reprezintă, mai degrabă, o situaţie extremă. Situaţiile mai puţin grave, problemele intrinseci ale relaţiei, în care responsabilitatea este reciprocă, nu reprezintă motive la fel de importante pentru despărţire (neînţelegeri, incompatibilitate, încetarea iubirii). Tabelul nr. 4 Motive de divorţ, în funcţie de principalele caracteristici socio-demografice (%) Absenţa Nepotrivire de Nepotrivire Violenţă Alcoolism Infidelitate iubirii caracter sexuală inferior 77,3 64,1 67,6 55,7 33 30,8 Nivelul de mediu 72,8 73,3 67,3 44,7 41,7 87,2 educaţie superior 84,5 71,1 71,7 68,2 47,1 43,4 18–24 83,1 70,7 41,1 36,9 72,6 68,4 25–34 69,5 38,4 86,7 76,6 68,7 45,2 35–44 83,7 69,7 71,1 61 38,7 39,4 Vârsta 45–54 78,8 70,5 65,7 59,7 38,9 40,6 55–64 78,7 71,2 65,6 58,4 35,6 35,3 65+ 66,5 77 57,7 50,1 31,2 24,4 masculin 62,3 39,8 37,4 70,2 77,5 65,3 Sexul feminin 59,2 36,6 33,9 84 73,1 65,8 Mediul de urban 70,6 68,6 83,6 66 43,7 42,7 rezidenţă rural 68,6 66,8 78,6 54,9 32,2 28,1 Notă: Sunt marcate valorile pentru care există diferenţe semnificative statistic (valori reziduale ajustate, standardizate, mai mici sau mai mari decât 1,96). Cu bold sunt reprezentate valorile care indică o relaţie pozitivă între categorii, iar cu italice cele care indică o relaţie negativă. Sursa: Barometrul de opinie publică, „Viaţa în cuplu”, Soros, 2007. Am putea concluziona că există, mai degrabă, un acord de principiu şi mai puţin unul de facto faţă de divorţ. Aproximativ 80% au fost de acord că un cuplu este 13 PROFILUL FAMILIEI ROMÂNEŞTI CONTEMPORANE 17 mai bine să divorţeze dacă nu reuşeşte să-şi rezolve problemele căsniciei. Dar prin „probleme” românii înţeleg situaţii grave şi mai mult atipice: violenţă, alcoolism, infidelitate. Deşi formal cele mai mult divorţuri sunt pronunţate datorită „nepotrivirii de caracter” motivul acesta este prea puţin invocat de respondenţii anchetei. SEXUALITATE – ÎNAINTE, DUPĂ SAU ÎN AFARA CĂSĂTORIEI? Atitudini faţă de sexualitate Dacă majoritatea consideră importantă perioada de prietenie de dinaintea căsătoriei, aceasta are însă semnificaţii diferite. Relaţiile sexuale premaritale reprezintă un aspect disputat. Deşi aproximativ jumătate au respins practicarea 3 , acceptarea relaţiilor sexuale premaritale, reformulată într-o manieră mai generală devine mult mai largă: mai puţin de un sfert au declarat că un tânăr şi o tânără de 20 de ani este bine să aibă relaţii sexuale numai după ce se căsătoresc şi 6% după ce se logodesc. Perioada medie după care tinerii pot întreţine relaţii sexuale (pentru cei care au indicat o perioadă specifică) este de 9 luni, fiind mai redusă la bărbaţi, tineri, cu educaţie superioară, sau din mediul urban. Vârsta la care este bine ca o femeie să îşi înceapă viaţa sexuală este egală cu cea menţionată în cazul bărbatului (aproximativ 19 ani). Locuirea împreună reprezintă, de asemenea, un aspect controversat, scindând populaţia în două categorii aproximativ egale: cei care consideră că este bine să locuiască împreună (50,4%) – mai mult bărbaţi, tineri, cu educaţie superioară, din urban şi cei care consideră că trebuie să trăiască separat, fiecare cu părinţii lui (49,6%) – mai mult femei, vârstnici, cu educaţie scăzută, din rural. Interesant este că majoritatea populaţiei, indiferent de criteriile sociodemografice, pare să considere existenţa altor relaţii romantice, anterioare celei care va conduce la căsătorie, drept un lucru benefic (ţinând cont de ceilalţi indicatori, probabil cu condiţia să nu fi avut relaţii sexuale şi să nu fi locuit împreună). Şi în acest caz identificăm o respingere mai mare în cazul femeilor, populaţiei vârstnice, celor cu 4 . educaţie scăzută sau care trăiesc în mediul rural Modelul care se conturează este unul romantic, în care sexualitatea este legată de iubire şi are loc mai ales în interiorul familiei. O proporţie similară au răspuns că două persoane este bine să aibă relaţii sexuale, dacă se iubesc şi dacă sunt căsătorite (grafic 6). Numai o cincime manifestă mentalităţi liberale, în care sexualitatea este separată de dragoste şi căsătorie. 3 După cât timp de când s-au cunoscut credeţi că este bine ca un tânăr şi o tânără de 20 de ani să aibă relaţii sexuale? 4 Atât pentru relaţiile sexuale premaritale, locuirea împreună, cât şi pentru experienţe romantice anterioare, fiecare dintre variabilele sociodemografice indicate are influenţă semnificativă, controlând influenţa celorlalte prin analiza de regresie. Cea mai puternică influenţă o are vârsta şi educaţia. 18 RALUCA POPESCU 14 Grafic 6 În opinia dvs., când este bine ca două persoane să aibă relaţii sexuale? masculin feminin 18–24 ani 25–34 ani 35–54 ani 55+ ani educ. scăzută educ. medie educ. superioară urban rural total 0 10203040506070 Doar atunci când sunt căsătoriţi Când se iubesc, chiar dacă nu sunt căsătoriţi Când se simt atraşi unul de celălalt Sursa: BOP, „Viaţa în cuplu”, Soros, 2007. – Relaţiile sexuale de tip conservator (doar în cadrul căsătoriei) sunt susţinute mai mult de femei, de cei vârstnici (peste 55 de ani), de cei cu educaţie scăzută, din mediul rural. – Relaţiile sexuale de tip modern, romantic, bazate pe iubire sunt susţinute atât de femei, cât şi de către bărbaţi (nu există diferenţe semnificative), de tineri, dar şi de către generaţia matură (chiar dacă într-o mai mică măsură), de cei cu educaţie medie sau superioară, din mediul urban. – Relaţiile sexuale de tip postmodern, liberale, bazate doar pe atracţia reciprocă, deşi nu reunesc majoritatea opţiunilor în cadrul niciunei categorii, sunt totuşi mai larg acceptate de bărbaţi (un procent dublu faţă de femei), de tinerii de 25–34 de ani, de cei cu educaţie superioară. Majoritatea covârşitoare a subiecţilor (70%) consideră că o femeie este bine să aibă un singur partener sexual pe parcursul vieţii şi că, de asemenea, bărbatul 5 este bine să aibă o singură parteneră sexuală, deşi într-o mai mică măsură (52%) . Stereotipul potrivit căruia bărbaţii îşi doresc într-o mai mare măsură relaţii 6 – 52% au sexuale, comparativ cu femeile este întreţinut în principal de către femei admis acest lucru. Altfel, pe ansamblul populaţiei şi pe restul categoriilor investigate, majoritatea consideră că şi femeile, şi bărbaţii îşi doresc la fel de mult să aibă relaţii sexuale. 5 Adeziunea este mai mare la categoriile conservatoare; influenţa sexului, vârstei, educaţiei şi dimensiunii localităţii fiind semnificativă, controlând pe rând influenţa celorlalte, prin analiză de regresie. 6 Sexul este singura variabilă sociodemografică cu influenţă semnificativă statistic. 15 PROFILUL FAMILIEI ROMÂNEŞTI CONTEMPORANE 19 Comportamente sexuale Atitudinile indivizilor sunt, în general, concordante cu comportamentele lor declarate: mulţi (în special femeile) nu au avut relaţii sexuale înaintea căsătoriei, majoritatea au început viaţa sexuală în jurul vârstei de 19 ani, după aproximativ un an de când cunoşteau partenerul, cele mai multe dintre femei au avut un singur partener sexual (tabel 5). Tabelul nr. 5 Comportamente sexuale Vârsta la prima relaţie Numărul de luni de Numărul de parteneri sexuală (ani) când se cunoşteau sexuali fără extreme* Masculin 18 10 4,7 Feminin 20 14 1,8 18–24 ani 17 12 3,8 25–34 ani 19 11 3,5 35–54 ani 19 13 3,1 55 ani şi peste 20 13 2,4 Educaţie scăzută 19 12 2,7 Educaţie medie 19 13 3,5 Educaţie superioară 20 13 3,5 Urban 19 13 3,3 Rural 19 12 2,9 Total 19 13 3,1 Sursa: BOP, „Viaţa în cuplu”, 2007. Notă: Rezultate pe baza chestionarului secret la care au răspuns 1076 de subiecţi (aproximativ 60% din eşantionul iniţial). Mediile au fost calculate fără refuzuri, care variază între 43 (2,8%) în cazul vârstei la prima relaţie sexuală şi 223 (11,2%) în cazul numărului de parteneri sexuali. * Întrucât media putea fi afectată de cazurile extreme, am calculat numărul mediu de parteneri sexuali eliminând 14 cazuri considerate mai degrabă outliere, care au declarat mai mult de 16 parteneri. Cei mai mulţi dintre indivizi – aproximativ două treimi dintre bărbaţi şi numai o treime dintre femei – au declarat că au avut relaţii sexuale înainte de căsătorie. Existenţa relaţiilor sexuale premaritale pare să fie mai ridicată la bărbaţi şi la tineri, restul variabilelor sociodemografice nefiind predictori importanţi. Primele experienţe 7 sexuale au avut loc mai devreme pentru bărbaţi şi pentru generaţiile tinere . Debutul relaţiei sexuale este la aproximativ un an de când partenerii s-au cunoscut, perioada fiind uşor mai ridicată la femei, însă fără o diferenţă semnificativă. Diferenţa dintre numărul declarat al partenerilor sexuali între bărbaţi şi femei este mare. Numărul mediu poate fi afectat de subdeclararea femeilor sau de exagerarea numărului declarat de către bărbaţi. Sexul şi vârsta, şi, într-o mai mică măsură, mediul de rezidenţă reprezintă predictori ai numărului de parteneri sexuali. 7 Sexul şi vârsta au influenţă semnificativă, controlând celelalte variabile. 20 RALUCA POPESCU 16 ATITUDINI ŞI ROLURI DE GEN Valori de gen Conflictul dintre muncă şi viaţa de familie reprezintă o problemă cu care se confruntă majoritatea indivizilor. În special în privinţa femeii, armonizarea celor două roluri – cel domestic şi cel de pe piaţa muncii – reprezintă un subiect disputat. Tabelul nr. 6 Rolul femeii în familie şi pe piaţa muncii A avea o slujbă e un lucru bun, dar ce îşi doresc cu adevărat femeile este să aibă familie şi copii. 74% O soţie care nu lucrează este tot atât de realizată ca şi una care are o slujbă plătită. 39,5% Un copil preşcolar probabil va suferi dacă mama sa lucrează (are serviciu). 42% Viaţa de familie are de suferit atunci când femeia are o slujbă cu normă întreagă. 34,1% Ambii soţi trebuie să câştige bani pentru întreţinerea familiei. 93,2% O mamă care lucrează poate fi la fel de grijulie faţă de copii ca şi una care nu lucrează. 81,5% Cea mai bună modalitate ca o femeie să fie independentă este să aibă o slujbă. 85% Notă: procente cumulate ale celor care au răspuns în foarte mare măsură şi în mare măsură. Sursa: „Viaţa de familie”, Soros, 2008. Pentru analiza atitudinilor indivizilor faţă de concilierea dintre viaţa de familie şi muncă, am utilizat analiza factorială, aplicată variabilelor prezentate în Tabelul 6. Analiza factorială a relevat existenţa a doi factori. Primul factor descrie atitudinea faţă de rolul tradiţional în familie şi în îngrijirea copiilor (primele patru variabile), iar al doilea factor descrie atitudinea faţă de egalitatea rolurilor în familie şi pe piaţa muncii (ultimele trei variabile). Tabelul nr. 7 Analiza factorială a atitudinii faţă de conflictul dintre muncă şi familie Rol tradiţional Roluri Comunalităţi al femeii egale Viaţa de familie are de suferit atunci când femeia are o slujbă cu 0,831 –0,126 0,707 normă întreagă. Un copil preşcolar probabil va suferi dacă mama sa lucrează. 0,810 –0,060 0,659 A avea o slujbă este un lucru foarte bun, dar ceea ce îşi doresc 0,579 0,105 0,346 cu adevărat femeile este să aibă familie si copii. O soţie care nu lucrează este tot atât de realizată ca şi una care 0,509 –0,207 0,302 are o slujbă plătită. Cea mai bună modalitate ca o femeie să fie independentă este să 0,053 0,795 0,635 aibă o slujbă. Ambii soţi trebuie să câştige bani pentru întreţinerea familiei. –0,017 0,804 0,647 O mamă care lucrează poate fi la fel de grijulie faţă de copiii săi –0,237 0,545 0,353 ca şi una care nu lucrează. Notă: Coeficienţii reprezintă saturaţii sau comunalităţi (în ultima coloană). Metoda de extracţie folosită: analiza componentelor principale. Factorii au fost rotiţi pentru a asigura o interpretare mai intuitivă atât a lor cât şi a variabilelor (metoda folosită: Equamax cu normalizare Kaiser). Modelul explicativ este adecvat datelor: KMO = 0,640. Cei doi factori explică 52% din variaţia variabilelor. Sursa: „Viaţa de familie”, Soros, 2008. 17 PROFILUL FAMILIEI ROMÂNEŞTI CONTEMPORANE 21 Majoritatea respondenţilor resping rolul tradiţional al femeii şi susţin egalitatea rolurilor atât în familie, cât şi pe piaţa muncii. Indivizii au o atitudine suportivă faţă de dublul rol al femeii – de soţie şi mamă şi de lucrătoare pe piaţa muncii. Este bine ca femeia să lucreze, acest fapt asigurându-i independenţa şi contribuind la bunăstarea familiei, fără să aibă efecte negative asupra copiilor. Suportul faţă de rolul tradiţional al femeii, femeia-casnică, este scăzut. Acordul faţă de faptul că ceea ce îşi doresc cu adevărat femeile este să aibă familie şi copii este însă ridicat. Familia continuă să rămână, aşadar, o condiţie esenţială a realizării personale a femeii. Participarea pe piaţa muncii, realizarea profesională este tolerată, dacă reprezintă o alegere complementară şi nu o opţiune de viaţă. Tabelul nr. 8 Stereotipuri de gen Într-o relaţie femeile îşi pot controla mai bine emoţiile decât bărbaţii. 69,6% În general, bărbaţii sunt lideri politici mai buni decât femeile. 67,2% Bărbaţii conduc mai bine afacerile decât femeile. 56,8% În general, taţii pot avea grijă de copii la fel de bine ca şi mamele. 45,1% Studiile universitare sunt mai importante pentru un băiat decât pentru o fată. 26,5% Notă: procente cumulate ale celor care au răspuns în foarte mare măsură şi în mare măsură. Sursa: „Viaţa de familie”, Soros, 2008. În privinţa stereotipurilor de gen, majoritatea indivizilor sunt de acord cu faptul că femeile îşi controlează mai bine emoţiile într-o relaţie, că bărbaţii sunt lideri politici mai buni decât femeile şi sunt superiori în afaceri. Deşi nu este majoritară, ponderea celor care susţin egalitatea de rol în privinţa creşterii copiilor este destul de ridicată – aproape jumătate. Educaţia este considerată însă importantă atât pentru femei, cât şi pentru bărbaţi, fiind un domeniu în care inegalitatea de gen este scăzută. Stereotipurile privind rolurile de gen tradiţionale predomină: rolul instrumental al bărbatului şi superioritatea lui în viaţa publică – afaceri, politică şi rolul expresiv al femeii. Distribuţia sarcinilor în gospodărie Majoritatea treburilor casnice revin femeii. Bărbatul se ocupă cu reparaţiile din casă şi ale automobilului, femeia cu restul: pe de o parte, treburile gospodăreşti – gătit, spălat, călcat, curăţenie şi pe de alta, creşterea şi îngrijirea copilului. Multiple analize anterioare pe familia românească (Chipea F., 2001, Voicu M., 2004, Popescu R., 2002) confirmă acest model. Cel mai echitabil împărţite sunt sarcinile legate de creşterea şi, în special, de educarea copilului şi cumpărăturile. Deşi femeile sunt preponderent cele care au grijă zilnică de copil, merg la şcoală, îi supraveghează lecţiile şi timpul liber, îl îngrijesc atunci când este bolnav sau fac cumpărăturile necesare pentru casă, totuşi o proporţie importantă apreciază că implicarea este egală în aceste sarcini (un sfert, 22 RALUCA POPESCU 18 în cazul mersului la şcoală şi aproape 40% dintre respondenţi, în cazul cumpărăturilor). Educarea şi formarea copilului pentru viaţă este datoria ambilor parteneri. Mai mult de jumătate dintre subiecţi au declarat că îi explică împreună copilului cum trebuie să se poarte şi peste 45%, că pedepsesc copilul pentru o faptă rea în aceeaşi măsură. Celelalte caracteristici sociodemografice nu joacă un rol important în explicarea distribuţiei rolurilor în gospodărie. Analiza de regresie relevă faptul că influenţa vârstei, educaţiei sau mediului de rezidenţă este mai degrabă nesemnificativă, atunci când celelalte influenţe sunt controlate. Sexul rămâne variabila esenţială în explicarea modului în care este performată fiecare activitate în parte, influenţa fiind semnificativă chiar şi în cazul celor mai egalitare dintre activităţi. Dacă sarcinile gospodăreşti revin, în mare măsură, femeii, relaţia familiei cu spaţiul public, cu comunitatea, este asigurată în principal de bărbat. Interesul pentru viaţa politică, cunoştinţele despre administraţia publică, implicarea în rezolvarea unor probleme din comunitate, sunt semnificativ mai mari în cazul bărbaţilor, fapt recunoscut şi de către bărbaţi şi de către femei (la toate variabilele analizate, mai mult de jumătate dintre acestea au admis că sunt mai puţin implicate, comparativ cu partenerii lor). Numărul de ore petrecute cu diferite munci casnice variază destul de mult, conform estimărilor celor două anchete utilizate în această analiză, de la 15 ore săptămânal (Viaţa de familie, 2008) la 25 de ore săptămânal (BOP, 2007), părând a fi într-o tendinţă descendentă. Pe fondul redresării standardului de viaţă, al îmbunătăţirii considerabile în dotarea gospodăriei şi, probabil, al schimbării modelelor de comportament, timpul petrecut în gospodărie este în scădere. Tabelul nr. 9 Numărul mediu săptămânal de ore petrecute cu diferite munci casnice, în funcţie de vârstă, educaţie şi mediul de rezidenţă Ore 18–24 15,34 25–34 22,26 35–44 24,48 Vârsta 45–54 27,72 55–64 28,35 65+ 29,07 inferior (mai puţin de liceu) 28,24 Nivelul de educaţie mediu (liceu, postliceal) 21,46 superior (universitar) 17,37 Urban 20,20 Mediul de rezidenţă Rural 30,14 Total 24,76 Sursa: BOP, „Viaţa în cuplu”, Soros, 2007. 19 PROFILUL FAMILIEI ROMÂNEŞTI CONTEMPORANE 23 Aşa cum era de aşteptat, având în vedere distribuţia sarcinilor casnice pe sexe, femeile petrec în gospodărie şi pentru îngrijirea copiilor un număr considerabil mai mare de ore, comparativ cu bărbaţii (o dată şi jumătate). Diferenţele sunt admise de ambii parteneri, femeile declarând o medie de 29 de ore săptămânal, iar bărbaţii o medie chiar mai ridicată pentru partenerele lor (30 de ore). Pe lângă diferenţele între sexe, există diferenţe semnificative statistic, în funcţie de majoritatea criteriilor sociodemografice. Persoanele de sex feminin, mai în vârstă, mai puţin educate şi din mediul rural sunt mai implicate în performarea activităţilor gospodăreşti (tabel 9). În ciuda diferenţelor mari dintre cei doi parteneri, în privinţa implicării în gospodărie, aceştia nu consideră că ar exista diferenţe în privinţa timpului liber. Situaţia este, probabil, consecinţa implicării mai mari a bărbatului în activităţi în afara gospodăriei. Aproape jumătate dintre femei şi dintre bărbaţi consideră că timpul liber este comparabil cu cel al partenerului, neexistând diferenţe semnificative statistic. Totuşi, femeile consideră că fac mai multe sacrificii pentru familie, comparativ cu partenerii lor (o treime dintre femei consideră că fac mai multe sacrificii, comparativ cu un sfert dintre bărbaţi). Inegalitatea este admisă într-o oarecare măsură şi de către bărbaţi, 11% dintre aceştia, comparativ cu numai 6,5% dintre femei, admiţând că fac mai puţine sacrificii pentru familie, comparativ cu partenerele lor. Luarea deciziilor în familie Puterea de decizie privind administrarea treburilor casnice şi creşterea şi îngrijirea copilului pare să fie, în general, egal distribuită între parteneri. Marea majoritate a subiecţilor au declarat că deciziile sunt luate în comun, de la 60%, în cazul cheltuielilor pentru mâncare, până la 80%, în cazul alegerii modului în care să-şi petreacă vacanţele. Deşi majoritatea subiecţilor au răspuns că deciziile sunt luate în comun, în familiile în care nu se întâmplă aşa, mai multe persoane (atât femei, cât şi bărbaţi) au admis o putere de decizie a femeii mai ridicată. De exemplu, un sfert dintre bărbaţi consideră că partenerele lor au un cuvânt greu de spus în privinţa cheltuielilor pentru mâncare, comparativ cu numai 15% dintre bărbaţi care susţin contrariul. Aceeaşi situaţie o întâlnim când este vorba de reamenajat casa, achiziţionat mobilă, petrecerea vacanţei, îngrijirea medicală a unor membri ai familiei sau chiar de deciziile privind educaţia copilului. Cu alte cuvinte, pe lângă implicarea considerabil mai ridicată a femeii în treburile casnice, remarcăm, în unele familii, şi o putere de decizie uşor mai mare a acesteia în administrarea acestor sarcini. Astfel, nu numai că femeia face mai multe în casă şi în privinţa copiilor, dar ea şi decide într-o mai mare măsură ce trebuie făcut. Familia modernă, egalitară este preferată de majoritatea subiecţilor, mai mult de jumătate dintre persoanele investigate declarând că nu contează cine conduce în familie, bărbatul sau femeia. Totuşi, cei care consideră că bărbatul ar trebui să conducă reprezintă un procent destul de ridicat (41%). 24 RALUCA POPESCU 20 Femeile susţin egalitatea în familie într-o măsură considerabil mai mare, semnificativă statistic. Jumătate dintre bărbaţi susţin că este de preferat ca bărbaţii să conducă, comparativ cu numai o treime dintre femei. Grafic 7 Cine e de preferat să conducă în familie, bărbatul sau femeia? feminin masculin nu bărbatul nu contează 33,7% bărbatul contează sexul 49,7% sexul 47,4% 58,9% femeia femeia 7,4% 2,9% Sursa: BOP, „Viaţa în cuplu”, Soros, 2007. Cu cât nivelul de educaţie este mai ridicat, cu atât preferinţa pentru familia egalitară este mai mare. Aproape trei sferturi dintre cei cu studii superioare, comparativ cu numai 40% dintre cei cu studii elementare consideră că nu contează cine conduce în cuplu. Pe categorii de vârstă, diferenţele nu sunt la fel de mari, însă sunt semnificative statistic: tinerii şi vârstnicii par mai conservatori, comparativ cu cei din categoria 25–54 de ani. Aşa cum era de aşteptat, în rural este preferat modelul bărbatului care conduce, pe fondul culturii de tip tradiţional încă destul de răspândite, în timp ce în urban opţiunile majoritare vizează o relaţie egalitară. PROBLEME ÎN FAMILIE Mai mult de jumătate dintre persoanele care au o relaţie de cuplu apreciază că problemele apar rar, mai mult de o treime considerându-le aproape inexistente. Existenţa problemelor în cuplu este recunoscută într-o mai mare măsură de către femei, comparativ cu bărbaţii şi de către tineri, comparativ cu persoanele mature sau vârstnice. Cea mai importantă cauză a apariţiei problemelor în căsnicie este reprezentată de lipsurile materiale sau lipsa de bani, la diferenţe mari de restul aspectelor menţionate. Dificultăţile financiare au reprezentat prima problemă menţionată de aproximativ 60%, celelalte aspecte – treburile casnice sau comportamentul copiilor fiind invocate de numai 16%, respectiv 7% dintre subiecţi. Cumulând cele două opţiuni pe care le-au avut la dispoziţie respondenţii pentru a specifica problemele în 21 PROFILUL FAMILIEI ROMÂNEŞTI CONTEMPORANE 25 căsnicie, 70% dintre cei care au admis că au probleme au menţionat ca unul dintre motive lipsurile materiale, 42% treburile casnice şi 20% comportamentul copiilor. Lipsurile materiale sunt invocate într-o mai mare măsură de bărbaţi, aproximativ trei sferturi dintre aceştia menţionându-le ca principal motiv al neînţelegerilor. Identificarea lipsei de bani ca principală cauză a problemelor de cuplu, într-o măsură mai mare de către bărbaţi, trebuie interpretată în contextul în care responsabilitatea asigurării resurselor economice în gospodărie le revine în mare parte. În multe familii persistă încă aşteptările complementare de rol, conform cărora bărbatul trebuie să aducă bani în casă, iar femeia trebuie să aibă grijă de copii şi de gospodărie. Treburile casnice reprezintă a doua cauză a neînţelegerilor (menţionată de peste 40% dintre cei care au admis că au probleme, la diferenţă destul de mare de următoarele cauze, ca importanţă). Comportamentul copiilor este menţionat ca motiv principal de către o cincime dintre subiecţi. Bărbaţii sunt mai afectaţi de aceste probleme decât femeile deşi, aşa cum am arătat, femeile sunt cele care se ocupă mai mult de sarcinile gospodăreşti şi de creşterea şi îngrijirea copilului. Băutura este considerată un motiv de ceartă de o proporţie semnificativă a populaţiei (10%), afectând într-o mai mare măsură femeile decât bărbaţii. Părinţii/ socrii, neglijarea familiei şi infidelitatea sunt motive mai puţin importante, însă menţionate de 4–8% dintre subiecţi. Diferenţe semnificative apar şi în funcţie de vârstă, educaţie sau mediu de rezidenţă. Lipsurile materiale, treburile casnice şi comportamentul copiilor tind să devină motive din ce în ce mai importante ale neînţelegerilor între parteneri, pe măsură ce înaintează în vârstă. Dimpotrivă, cu vârsta, relaţiile cu părinţii/ socrii, neglijarea de către partener, infidelitatea, sau nepotrivirea sexuală sunt din ce în ce mai puţin importante în apariţia problemelor. Dificultăţile materiale reprezintă un motiv mai puţin important, pe măsură ce nivelul de educaţie este mai ridicat. În cazul celor cu studii superioare, treburile casnice sunt plasate pe primul loc, la diferenţe totuşi mici de dificultăţile materiale (50%, respectiv 47%). În mediul rural, pe fondul unui standard de viaţă mai scăzut, trei sferturi dintre subiecţi au invocat neajunsurile materiale, comparativ cu două treimi dintre cei din mediul urban. Băutura este o problemă menţionată mai ales în mediul rural, iar treburile casnice sau comportamentul copiilor, în urban. CONCLUZII România are una dintre cele mai ridicate nupţialităţi în context european, într-o tendinţă uşor ascendentă în ultimii ani, o divorţialitate mai degrabă scăzută şi cu o mare stabilitate în timp, vârste tinere la încheierea căsătoriei şi la naşterea copiilor. Rata fertilităţii este una dintre cele mai scăzute din Europa, iar tendinţele de redresare din ultimii ani sunt mai degrabă nesemnificative. Modelul de convieţuire românesc conservă preferinţa pentru gospodăriile de tip familial, legal constituite. Cuplurile căsătorite cu copii sunt preponderente în stilurile de viaţă familială. Totuşi, uniunile 26 RALUCA POPESCU 22 consensuale şi familiile monoparentale sunt fenomene în creştere, la un nivel mediu, în context european. Deşi căsătoria nu este considerată necesară, ea este în continuare forma de familie valorizată pozitiv, în cadrul căreia indivizii sunt mai fericiţi, celelalte – coabitarea informală şi în special familiile monoparentale – fiind mai slab tolerate. Modelul condiţiilor pentru ca o căsătorie să fie fericită este unul romantic, în care iubirea rămâne cea mai importantă. Iubirea trebuie dublată însă de solidaritate între parteneri (încredere şi sprijin reciproc, respect şi înţelegere reciprocă, fidelitate), dar şi de suport material – în principal, condiţii bune de locuit şi în plan secundar, bani. Condiţia homogamiei (aceeaşi etnie, poziţie socială, vârstă, religie, educaţie, chiar preferinţe comune) este mai degrabă considerată ca neimportantă. Modelul relaţiilor intime este, de asemenea, unul romantic, în care sexualitatea este legată de iubire şi are loc mai ales în interiorul familiei. Relaţiile sexuale de tip conservator (doar în cadrul căsătoriei) sunt susţinute de aproximativ 40% din populaţie, mai mult femei, persoane vârstnice, cu educaţie scăzută, din mediul rural. Relaţiile sexuale de tip modern, romantic, bazate pe iubire sunt susţinute tot de aproximativ 40% din populaţie, categoria fiind mai eterogenă din punct de vedere sociodemografic: atât femei, cât şi bărbaţi, tineri şi maturi, însă cu nivel de educaţie mediu sau superior şi mai degrabă din mediul urban. Relaţiile sexuale de tip postmodern, liberale, bazate doar pe atracţia reciprocă sunt susţinute mai degrabă de o minoritate (aproximativ o cincime dintre subiecţi), mai mult de către bărbaţi, tineri, cu educaţie superioară. Atitudinile indivizilor faţă de sexualitate sunt concordante cu comportamentele lor declarate: mulţi (în special femeile) nu au avut relaţii sexuale înaintea căsătoriei, cele mai multe dintre femei au avut un singur partener sexual. Existenţa problemelor în cuplu este recunoscută într-o mai mare măsură de către femei, comparativ cu bărbaţii şi de către tineri, comparativ cu persoanele mature sau vârstnice. Cea mai importantă cauză a apariţiei problemelor în căsnicie este reprezentată de lipsurile materiale sau lipsa de bani, urmată de sarcinile gospodăreşti şi comportamentul copiilor. Dificultăţile financiare sunt considerate drept principala cauză a problemelor de cuplu, într-o măsură mai mare de către bărbaţi, în contextul în care, în multe familii, responsabilitatea asigurării resurselor economice în gospodărie le revine în mare măsură acestora. Deşi toleranţa generală faţă de divorţ este ridicată, situaţiile în care acesta este acceptat sunt mai degrabă extreme. Iubirea este considerată drept cea mai importantă condiţie a unei căsătorii fericite, dar absenţa ei nu reprezintă cel mai important motiv pentru ca cei doi să se despartă. Divorţul este acceptat în cazuri grave: violenţă sau alcoolism, infidelitate. Românii au o atitudine suportivă faţă de dublul rol al femeii – de soţie şi mamă şi de lucrătoare pe piaţa muncii. Este bine ca femeia să lucreze, acest fapt asigurându-i independenţa şi contribuind la bunăstarea familiei, fără să aibă efecte negative asupra copiilor. Totuşi, majoritatea consideră că ceea ce îşi doresc cu adevărat femeile este să aibă familie şi copii. Familia continuă să rămână, aşadar, o 23 PROFILUL FAMILIEI ROMÂNEŞTI CONTEMPORANE 27 condiţie esenţială a realizării personale a femeii. Participarea pe piaţa muncii, realizarea profesională este tolerată, dacă reprezintă o alegere complementară şi nu o opţiune exclusivă de viaţă. În cadrul structurii de autoritate, forma egalitară, democratică, în care nu contează cine conduce şi deciziile sunt luate în comun, este preferată de majoritatea indivizilor. Modelul este susţinut mai puternic de către femei, de persoanele mai educate şi de cei din mediul urban. Tradiţionala diviziune a muncii în familie este în proces de modificare, observându-se o mai mare flexibilitate între parteneri. Pe lângă implicarea crescută în treburile casnice, femeia are şi o putere de decizie uşor mai ridicată în administrarea acestor sarcini. Femeia este „stăpâna casei”: nu numai că face mai multe în casă şi în privinţa copiilor, dar ea şi decide într-o mai mare măsură ce trebuie făcut. Satisfacţia faţă de viaţa de familie este foarte ridicată în România şi constantă în timp. Mulţumirea faţă de resursele imateriale ale familiei este ridicată, în timp ce faţă de resursele materiale este mai degrabă scăzută. Modelul satisfacţiei este unul în care relaţiile din interiorul familiei dar şi cele din exterior, cu vecinii, sunt foarte bune, în care locuinţa este satisfăcătoare, dar în care veniturile familiei sunt apreciate mai degrabă negativ. Familia reprezintă cea mai importantă valoare a românilor şi suportul fundamental al vieţii lor. BIBLIOGRAFIE 1. Bauman, Z., Liquid Love: On the Frailty of Human Bonds, Cambridge, Polity Press, 2003. 2. Bauman, Z., Globalizarea şi efectele ei sociale, Filipeştii de Târg, Antet, 2005. 3. Beck, U., Risk Society: Towards a New Modernity, London, Sage Publications, 1995. 4. Beck, U., Beck-Gernsheim, E., Individualization: Institutionalized Individualism and its Social and Political Consequences, London, Sage, 2002. 5. Broderick, C., History Currents in Family Forms, în Marriage and the Family, Englewood Cliff, New York, Prentice Hall, 1988. 6. Chipea, F., Familia contemporană – tendinţe globale şi configuraţii locale, Bucureşti, Editura Expert, 2001. 7. Giddens, A., The consequences of Modernity, Cambridge, Polity Press, 1990. 8. Giddens, A., Transformarea intimităţii. Sexualitatea, dragostea şi erotismul în societăţile moderne, Bucureşti, Antet, 2000. 9. Hardyment, C., Viitorul familiei, Bucureşti, Editura Ştiinţifică, 2000. 10. Mărginean, I., Bălaşa, A. (coord.), Calitatea vieţii în România, Bucureşti, Editura Expert, 2002. 11. Mitrofan, I., Schimbări şi tendinţe în structura şi funcţiile familiei din ţara noastră, „Revista română de sociologie”, nr. 5–6, 1999. 12. Popescu, R., Situaţia familiei şi a copilului în societatea românească, în Mărginean, I., Balaşa, A. (coord.), Calitatea Vieţii în România, Bucureşti, Editura Expert, 2002. 13. Stacey, J., Brave new families, New York, Basic Books, 1990. 14. Vlăsceanu, L., Familia şi relaţiile de gen, în Sociologie şi modernitate. Tranziţii spre modernitatea reflexivă, Bucureşti, Editura Polirom, 2007. 15. Voicu, M., Women Work and Family Life: Value Patterns and Policy Making, Arts, W., Halman, L. (eds.), in European Values at the Turn of the Millennium, Leiden, Brill, 2004. 16. *** Viaţa în cuplu, BOP, Fundaţia Soros, 2007. 17. *** Viaţa de familie, BOP, Fundaţia Soros, 2008. 28 RALUCA POPESCU 24 his study tries to configure the profile of the contemporary Romanian family. The first part of the paper presents a T comparative analysis at the European level on macro-level indicators from Eurostat, with the aim of showing the main trends in nuptial and reproductive behaviour in Romania. Analysis on survey data is presented in the second part, in order to explore the family life styles and the dominant perceptions regarding family and couple life. The quality of family life, the most important conditions for a happy marriage, the divorces reasons, the satisfaction with family life, the problems which couples have to deal with, the sexual behaviours and attitudes towards sexuality are the main issues debated. The data bases used are: “Diagnosis of Quality of Life” 1990–1999, 2003, 2006 (RIQL), Public Opinion Barometer “Life couple” 2007 (Soros Foundation) and “Family Life” 2008 (Soros Foundation). Keywords: family, values, demographic behaviour, quality of live. 